**Zákaz vychádzania**

**Platnosť nariadenia od: 24. októbra 2020**
**Platnosť nariadenia do: 1. novembra 2020**

Aktualizované 23. októbra 2020

**!Upozornenie**

**Na základe**[uznesenia vlády č. 678 (PDF, 203 kB)](https://korona.gov.sk/wp-content/uploads/2020/10/zakaz-vychadzania-678_2020.pdf)**platí na území Slovenska od 05:00 hodiny rannej do 01:00 hodiny rannej zákaz vychádzania.**

**Na čo sa nevzťahuje zákaz vychádzania?**

1. cestu do a zo zamestnania a cestu na výkon podnikateľskej činnosti alebo inej obdobnej činnosti,
2. cestu pre zabezpečenie nevyhnutných základných životných potrieb ako nákup potravín, liekov a zdravotníckych prostriedkov, hygienického tovaru, kozmetiky a iného drogériového tovaru, krmív a ďalších potrieb pre zvieratá, zabezpečenie starostlivosti o deti, zabezpečenie starostlivosti o domáce zvieratá, doplnenie pohonných hmôt) do najbližšej maloobchodnej predajne od miesta bydliska a cestu späť a zaobstaranie týchto potrieb pre inú (susedská výpomoc),
3. cestu v nevyhnutnom rozsahu za účelom kúpy novín alebo tlačovín, servisu telekomunikačných zariadení, cesty na poštu, do prevádzok poštových, bankových, poisťovacích služieb, čistiarne a práčovne, autoservisu, STK, kľúčovej služby a očnej optiky,
4. cestu do zdravotníckeho zariadenia za účelom neodkladného lekárskeho vyšetrenia, vrátane sprevádzania blízkou osobou alebo príbuzným a cestu späť,
5. cestu na vykonanie testu (RT-PCR alebo antigénového) a cestu späť,
6. cestu na pohreb blízkej osoby, uzavretie manželstva, krst a cestu späť,
7. cestu za účelom starostlivosti o blízku osobu alebo príbuzného, ktorý je na takú starostlivosť odkázaný a cestu späť,
8. venčenie so psom alebo mačkou do 100 metrov od miesta pobytu a cestu za účelom starostlivosti o hospodárske zvieratá a cestu späť,
9. pobyt v prírode v extraviláne obce v rámci okresu, v prípade hlavného mesta Slovenskej republiky Bratislavy a Košíc v extraviláne v rámci územia mesta,
10. cestu dieťaťa do jasiel, materskej školy a základnej školy pre žiakov prvého až štvrtého ročníka za účelom plnenia povinnej školskej dochádzky a cestu späť a jeho sprievod
11. dojazd do bydliska do 25. októbra 2020;

Zdroj: koronavirus.gov.sk